МАЈКА – Мира Алечковић

Од тол’ко лепих, најлепших речи,  
да се исприча сто једна бајка,  
ниједна није толико лепа,  
толико нежна, као реч мајка.

Њене ме руке најлепше грле  
и брижне нада мном увек стрепе;  
зовнем ли само, мени хрле  
мамине руке меке и лепе…

Мамине руке косу ми сплићу,  
њена ме љубав на пут спрема,  
када порастем, као мама бићу,  
нико као она лепе руке нема.

Мамине очи ме увек прате,-  
те очи добре нада мном бдију,  
кад оду, једва чекам да се врате,  
оне за мене увек осмех крију.

Као у бајци која се воли  
смех се детињства меко засребри…  
Кад мене боли, и њу заболи,-  
и зато хвала, мајко, теби!

Зато од тол’ко најлепших речи,  
да се исприча сто једна бајка,  
једна је од свих за мене лепша,  
једна је од њих само реч мајка.

**СУПЕР МАМА**

**Моја мама је супер жена**  
**Ту не постоји дилема**  
**Јача је и од Бетмена и Супермена**  
**Ма никог јачег од ње нема!**

**Од ње нема боље куварице**  
**Кува јела сваке врсте**  
**Торте, колаче и пљескавице**  
**Укусне да полижеш прсте!**

**НАШЕ МАМЕ  
У целом свету, на свим странама,**  
**реч је углавном о мамама.**  
 **Најпре је било ништа и тама,**  
**а онда нас је родила мама**  
 **Маме су важне да нас роде,**  
**да нас подижу и да нас воде.**  
 **Сви што по свету трче и лете**  
**неке су добре маме дете.**

**СВЕТ БЕЗ МАЈКЕ  
Свет би могао бити без сунца,**  
**без цвећа,**  
**траве,**  
**реке.**  
**Свет би могао бити без песме,**  
**без приче,**  
**басне,**  
**бајке.**  
**Свет не би могао бити**  
**једино без мајке.**

**Данас је твој празник**  
**Дан твога живота.**  
**Нек' у њему сине**  
**сва твоја лпота.**  
 **МОЈОЈ МАМИ  
Ја нисам више мали**  
**да дарујем ти цвијет,**  
**нити сам сасвим стасао**  
**да поклоним ти свијет.**  
**За твој дан мила МАМА**  
**кажем ти велико ХВАЛА,**  
**за сваку ријеч, осмјех и додир**  
**који си мени дала.**

**Сву нежност твоју, снагу и љубав**  
**желим да ти вратим.**  
**Једнога дана када одрастем**  
**моћи ћу све да схватим.**  
**Бесане ноћи, зубиће прве...**  
**Ценићу тад и сама.**  
**Знаћу да ништа теже и лепше**  
**нема већ бити МАМА.**

**МАЈКА  
И тако траје, живи и воли,**  
**мајка- пријатељ, мајка – лепота,**  
**живота целог, вазда је с нама,**  
**у крилу песме и живота!**  
 **Кад ђак за школу задатак пише**  
**и мама с ђаком нечујно дише.**  
**И, тако скоро кроз живот цели**  
**мама са ђаком судбину дели.**

**ХВАЛА ТИ МАМА  
Хвала ти мама,**  
**што си ми дала**  
**да сретно растем**  
**испод твог срца.**  
**Због те доброте**  
**сад моје срце**  
**љубављу њежном**  
**за тебе куца.**